
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 114 

14 Ιουλίου 2010 


ΠΕΡ ΙΕΧΟΜ ΕΝΑ 

ΚΑΝΟΝΙΣΜΟΙ 

Περί Συστάσεως, Διοικήσεως και Λειτουργίας Εκκλη¬ 
σιαστικού Ιδρύματος υπό την επωνυμίαν «ΕΚΚΛΗ¬ 
ΣΙΑΣΤΙΚΟΝ ΚΕΙΜΗΛΙΑΡΧΕΙΟΝ ΤΗΣ ΙΕΡΑΣ ΜΗΤΡΟ- 

ΠΟΛΕΩΣ ΕΔΕΣΣΗΣ, ΠΕΛΛΗΣ ΚΑΙ ΑΛΜΩΠΙΑΣ». 1 

Περί καταργήσεως του ανακηρυχθέντος Ιερού Προ¬ 
σκυνήματος «ΑΓΙΟΥ ΓΕΩΡΓΙΟΥ ΜΗΛΑΝΤΑ ΔΑΜΑΝ- 
ΔΡΙΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΜΥΤΙΛΗΝΗΣ, 
ΕΡΕΣΣΟΥ ΚΑΙ ΠΛΩΜΑΡΙΟΥ» και του υπ’ αριθμ. 
31/1985 Κανονισμού της Ιερός Συνόδου της Ιεραρ¬ 
χίας της Εκκλησίας της Ελλάδος, περί διοικήσε- 
ως και διαχειρίσεως αυτού». 2 


Κ ΑΝΟΝΙΣΜΟ Ι 

(ΐ) 

ΚΑΝΟΝΙΣΜΟΣ ΥΠ’ ΑΡΙΘΜ. 204/2010 
Περί Συστάσεως, Διοικήσεως και Λειτουργίας Εκκλησι¬ 
αστικού Ιδρύματος υπό την επωνυμίαν «ΕΚΚΛΗΣΙΑ¬ 
ΣΤΙΚΟΝ ΚΕΙΜΗΛΙΑΡΧΕΙΟΝ ΤΗΣ ΙΕΡΑΣ ΜΗΤΡΟΠΟΛΕ¬ 
ΩΣ ΕΔΕΣΣΗΣ, ΠΕΛΛΗΣ ΚΑΙ ΑΛΜΩΠΙΑΣ». 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παρ. 2 και 45 του Νό¬ 
μου 590/1977 «Περί Καταστατικού Χάρτου της Εκκλησίας 
της Ελλάδος». 

2. Την υπ’ αριθμ. 285/26.11.2009 Πράξιν και την υπ’ αριθμ. 
651/ 4.12.2009 Πρότασιν του Σεβασμιωτάτου Μητροπο¬ 
λίτου Εδέσσης, Πέλλης και Αλμωπίας Ιωήλ. 

3. Την από 14.1.2010 Εγκριτικήν Απόφασιν της Διαρκούς 
Ιεράς Συνόδου και 

4. Την από 12.5.2010 Απόφασιν Αυτής, ψηφίζει: 

Τον υπ’ αριθμ. 204/2010 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 204/2010 

«ΠΕΡΙ ΣΥΣΤΑΣΕΩΣ ΔΙΟΙΚΗΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑΝ 
«ΕΚΚΛΗΣΙΑΣΤΙΚΟΝ ΚΕΙΜΗΛΙΑΡΧΕΙΟΝ ΤΗΣ ΙΕΡΑΣ 
ΜΗΤΡΟΠΟΛΕΩΣ ΕΔΕΣΣΗΣ ΠΕΛΛΗΣ ΚΑΙ ΑΛΜΩΠΙΑΣ». 


Αρθρο 1 

Σύσταση - Επωνυμία -Έδρα 
Συνιστάται στην Ιερά Μητρόπολη Εδέσσης, Πέλλης 
και Αλμωπίας εξαρτημένη υπηρεσία με την διακριτική 
επωνυμία: «Εκκλησιαστικό Κειμηλιαρχείο της Ιεράς Μη- 
τροπόλεως Εδέσσης, Πέλλης και Αλμωπίας». Το Κειμηλι- 
αρχείο λειτουργεί ως υπηρεσία του Νομικού Προσώπου 
της οικείας Ιεράς Μητροπόλεως εξαρτημένη από αυτή, 
αυτοτελούς διαχείρισης και μη κερδοσκοπικού χαρακτή¬ 
ρα και διέπεται από τις διατάξεις του παρόντος κανονι¬ 
σμού. Έδρα του Ιδρύματος είναι η πόλις της Εδέσσης. 

Αρθρο 2 

Σκοποί και μέσα για την επίτευξή τους 
1. Σκοποί του Ιδρύματος είναι: 
α) Η σε ενιαίο χώρο, ιδιοκτησίας της Ιεράς Μητρο¬ 
πόλεως Εδέσσης, Πέλλης και Αλμωπίας (Πνευματικό 
Κέντρο Ιεράς Μητροπόλεως Εδέσσης, Πέλλης και Αλ¬ 
μωπίας, Μ. Αλεξάνδρου 23, 58200'Εδεσσα, 1ος όροφος), 
συγκέντρωση και διαφύλαξη των αποκλειστικής κυρι- 
ότητος, νομής και κατοχής της Ιεράς Μητροπόλεως 
πόσης φύσεως κειμηλίων εκκλησιαστικής τέχνης και 
πολιτισμού (άμφια, εικόνες, σκεύη, βιβλία, έγγραφα κ.λπ.), 
τα οποία αποτελούν διαχρονικές μαρτυρίες ορθόδο¬ 
ξης πνευματικής ζωής και ιδιαίτερα του λειτουργικού 
ήθους του λαού της περιοχής όπως και του ευρύτερου 
πολιτιστικού περιβάλλοντος και πολύτιμα στοιχεία εκ¬ 
κλησιαστικής και εθνικής κληρονομιάς. 

β) Η συγκέντρωση, συντήρηση, κατάλληλη έκθεση και 
διαφύλαξη από τους κινδύνους της φθοράς και απώ¬ 
λειας τέτοιων κειμηλίων, τα οποία θα περιέλθουν στην 
κυριότητα, νομή και κατοχή της Ιεράς Μητροπόλεως με 
δωρεά, παραχώρηση, αγορά η με οποιονδήποτε άλλον 
νόμιμο τρόπο. 

γ) Η διεκδίκηση και επαναφορά στην οικεία Μητρόπο¬ 
λη ιστορικών κειμηλίων και αρχείων, πρωτοχριστιανικών, 
βυζαντινών και μεταβυζαντινών, τα οποία βρίσκονται 
στην κατοχή κρατικών η άλλων οργανισμών εντός ή 
εκτός Ελλάδος καθώς και η συντήρηση, ένταξη και ανά¬ 
δειξή τους μέσω του Εκκλησιαστικού Κειμηλιαρχείου 
της Ιεράς Μητροπόλεως. 

δ) Η έκθεση, ανάδειξη, παρουσίαση και προβολή των 
παραπάνω κειμηλίων. 

ε) Η συντήρηση και διαφύλαξη των παραπάνω κειμη¬ 
λίων κατά τον καταλληλότερο τρόπο, με επιστημονικές 
μεθόδους και από εξειδικευμένα πρόσωπα. 

στ) Η οργάνωση εκδηλώσεων, η πραγματοποίηση 
εκδόσεων όπως και κάθε άλλη δραστηριότητα που 
σχετίζεται με τη θρησκευτική, εκκλησιαστική και λαϊκή 
πολιτισμική κληρονομιά της περιοχής. 

ζ) Η προβολή των κειμηλίων καθώς και πρωτοβουλιών και 
δράσεων του Ιδρύματος από τα πάσης φύσεως Μ.Μ.Ε. 

η) Οποιδήποτε άλλο πρόσφορο μέσο αποφασίσει το 
Διοικητικό Συμβούλιο του Ιδρύματος. 

Άρθρο 3 

Διοίκηση - Αρμοδιότητες 

1. Το Ίδρυμα τελεί υπό την άμεση πνευματική και δι- 
κοικητική εποπτεία της Ιερός Μητροπόλεως Εδέσσης, 
Πέλλης και Αλμωπίας και διοικείται από: α) Τον εκά- 
στοτε Μητροπολίτη Εδέσσης, Πέλλης και Αλμωπίας, 
ως Προέδρο, β) τον εκάστοτε Πρωτοσύγκελο ή Γενικό 
Αρχιερατικό Επίτροπο της Ιερός Μητροπόλεως Εδέσ¬ 
σης, Πέλλης και Αλμωπίας, τον οποίον θα ορίσει ο Μη¬ 
τροπολίτης, ως Αντιπρόεδρο και ο οποίος σε περίπτωση 
απουσίας ή κωλύματος του Προέδρου θα τον αναπλη¬ 
ρώνει και θα προεδρεύει στο Διοικητικό Συμβούλιο, 
γ) από άλλον κληρικό της Ιερός Μητροπόλεως Εδέσσης, 
Πέλλης και Αλμωπίας, δ) δύο λαϊκούς, κατοίκους της 
Μητροπολιτικής Επαρχίας, οι οποίοι διακρίνονται για 
το ήθος, το εκκλησιαστικό φρόνημα, την κατάρτιση σε 
θέματα σχετικά με τους σκοπούς του Ιδρύματος και τη 
διάθεση να προσφέρουν στον τομέα αυτόν. 

Ο Αντιπρόεδρος και τα τρία τακτικά μέλη του Δ.Σ. θα 
διορίζονται από τον Σεβασμιώτατο Πρόεδρο με σχετική 
Πράξη και η θητεία τους θα είναι τριετής. Το αξίωμα 
των μελών του Δ.Σ. είναι τιμητικό και άμισθο, ενώ είναι 
δυνατή η ανανέωση της θητείας τους. 

2. Μέλη του Δ.Σ. του Ιδρύματος που δεν ανταποκρί- 
νονται στα καθήκοντά τους η προβαίνουν σε ενέργει¬ 
ες που έρχονται σε αντίθεση με τους σκοπούς του 
Ιδρύματος, παύονται και αντικαθίστανται με Πράξη του 
Προέδρου. 

3. Η ιδιότητα του μέλους του Συμβούλου δεν αποτελεί 
κώλυμα για τη συμμετοχή σε άλλο Συμβούλιο ή Επιτρο¬ 
πή ή άλλη υπηρεσία της Ιερός Μητροπόλεως. 

4. Το Διοικητικό Συμβούλιο του Ιδρύματος συγκρο¬ 
τείται σε σώμα κατά την πρώτη συνεδρίασή του και 
εκλέγει τον Γραμματέα και τον Ταμία. 

5. Το Διοικητικό Συμβούλιο συνέρχεται τακτικά μεν κάθε 
δύο μήνες, έκτακτα δε όσες φορές παρίσταται ανάγκη, κα¬ 
τόπιν προσκλήσεως του Προέδρου ή του νομίμου αναπλη- 
ρωτού αυτού ή μετά από έγγραφη αίτηση τριών τουλάχι¬ 
στον μελών του, τα οποία υποχρεούνται να αναφέρουν και 
τα θέματα για τα οποία ζητούν την σύγκλησή του. 

6. Το Διοικητικό Συμβούλιο είναι σε απαρτία όταν 
παρίσταται οπωσδήποτε ο Πρόεδρος ή, σε περίπτωση 
απουσίας ή κωλύματος αυτού, ο Αντιπρόεδρος και τα 
δύο μέλη του. Οι αποφάσεις του Διοικητικού Συμβουλίου 
λαμβάνονται κατά πλειοψηφία των παρόντων μελών. Σε 
περίπτωση ισοψηφίας υπερισχύει η ψήφος του Προέ¬ 
δρου ή, σε περίπτωση απουσίας ή κωλύματος αυτού, 
του Αντιπροέδρου. 

Αρθρο 4 

Αρμοδιότητες Προέδρου, Αντιπροέδρου, 
Γραμματέα και Ταμία του Διοικητικού Συμβουλίου 

1. Ο Πρόεδρος του Διοικητικού Συμβουλίου: 
α) Έχει την ευθύνη όλων των δραστηριοτήτων του 
Ιδρύματος και συντονίζει τα μέλη του Διοικητικού Συμ¬ 
βουλίου για την υλοποίηση των σκοπών αυτού. 

β) Εκπροσωπεί το Ίδρυμα ενώπιον κάθε Διοικητικής, 
Δικαστικής και Εκκλησιαστικής και οποιοσδήποτε άλλης 


Αρχής όπως και σε όλες του τις σχέσεις με άλλα ιδρύ¬ 
ματα, οργανισμούς, νομικά και φυσικά πρόσωπα. 

γ) Ενημερώνεται για όλα τα εισερχόμενα και εξερχό- 
μενα κειμήλια, τα εισερχόμενα και εξερχόμενα έγγραφα 
του Ιδρύματος, συνυπογράφει με τον Γραμματέα όλη 
την αλληλογραφία και συνυπογράφει με τον Ταμία τα 
οικονομικής φύσεως έγγραφα. 

δ) Συγκαλεί το Διοικητικό Συμβούλιο σε συνεδριάσεις, 
διευθύνει τις σε αυτές συζητήσεις και συνυπογράφει με 
τον Γραμματέα τα πρακτικά των συνεδριάσεων. 

ε) Γ ενικά μεριμνά για την εφαρμογή των διατάξεων 
του παρόντος Κανονισμού και των αποφάσεων του Δι¬ 
οικητικού Συμβουλίου. 

2. Ο Αντιπρόεδρος του Δ.Σ. αναπληρώνει τον Πρό¬ 
εδρο σε περίπτωση απουσίας ή κωλύματος σε όλες 
τις παραπάνω αρμοδιότητές του και ενεργεί κατόπιν 
εντολής του. 

3. Ο Γραμματέας του Δ.Σ. 

α) Τηρεί το βιβλίο Πρωτοκόλλου του Ιδρύματος και 
συντάσσει όλα τα έγγραφα και όλη την αλληλογραφία 
του, για την οποία ενημερώνει τον Πρόεδρο και συνυ¬ 
πογράφει με αυτόν. 

β) Τηρεί το βιβλίο Πρακτικών των συνεδριάσεων του 
Δ.Σ. του Κειμηλιαρχείου, συνυπογράφει με τον Πρόεδρο 
τα εν λόγω πρακτικά, τα οποία συντάσσει, και φυλάσσει 
την σφραγίδα του Ιδρύματος. 

γ) Τηρεί το βιβλίο Κειμηλίων, καταγράφει λεπτομε¬ 
ρώς τα όποια νέα αποκτήματα του Κειμηλιαρχείου και 
ενημερώνει τον Πρόεδρο. 

4. Ο Ταμίας του Δ.Σ. 

α) Ενεργεί για λογαριασμό του Δ.Σ., έναντι του οποίου 
είναι υπόλογος, τις διαχειριστικές πράξεις που αφορούν 
στα πάσης φύσεως περιουσιακά στοιχεία που έχουν 
διατεθεί σε χρήση του Ιδρύματος. 

β) Τηρεί το βιβλίο Ταμείου καθώς και τα Διπλότυπα 
Γραμμάτια Εισπράξεως και Εντάλματα Πληρωμής του 
Ιδρύματος. Εισπράττει κάθε έσοδό του με διπλότυπα 
Γ ραμμάτια Εισπράξεως θεωρημένα από την οικεία Ιερά 
Μητρόπολη με την ένδειξη: «Για το Εκκλησιαστικό Κει- 
μηλιαρχείο», τα οποία συνυπογράφει με τον Πρόεδρο. 
Διενεργεί τις πληρωμές για κάθε δαπάνη που προβλέ- 
πεται στον εγκεκριμένο προϋπολογισμό βάσει διπλο¬ 
τύπων Ενταλμάτων Πληρωμής, θεωρημένων από την 
οικεία Ιερά Μητρόπολη, τα οποία επίσης συνυπογράφει, 
όπως και όλα τα οικονομικής φύσεως έγγραφα, με τον 
Πρόεδρο. 

γ) Ευθύνεται για την φύλαξη των χρημάτων του Ιδρύ¬ 
ματος, τα οποία καταθέτει σε ιδιαίτερο λογαριασμό σε 
μία από τις Τράπεζες που λειτουργούν στην πόλη της 
Έδεσσας με την ένδειξη: «Εκκλησιαστικό Κειμηλιαρχείο 
Ιερός Μητροπόλεως Εδέσσης, Πέλλης και Αλμωπίας» 
και διενεργεί αναλήψεις χρημάτων κατόπιν αποφάσεως 
του Δ.Σ., για την λήψη της ποιας είναι απαραίτητη η 
σύμφωνη γνώμη του Μητροπολίτου ως Προέδρου. 

δ) Μεριμνά για την έγκαιρη κατάρτιση και υποβολή 
στο τέλος κάθε οικονομικού έτους στο Διοικητικό Συμ¬ 
βούλιο των σχεδίων Προϋπολογισμού και Απολογισμού 
του Ιδρύματος και φροντίζει για την έγκρισή του από το 
οικείο Μητροπολιτικό Συμβούλιο κατά το άρθρο 4 του 
υπ’ αριθμόν 58/1975 Κανονισμού «Περί Μητροπολιτικών 
Συμβουλίων». 

5. Η κατά την παράγραφο 1β του άρθρου αυτού εκ¬ 
προσώπηση του Ιδρύματος δύναται να ανατεθεί και σε 
οποιοδήποτε άλλο μέρος του Διοικητικού Συμβουλίου 
με απόφαση αυτού, κατόπιν σχετικής προτάσεως του 
Προέδρου. 

Άρθρο 5 

Το Διοικητικό Συμβούλιο διοικεί το Κειμηλιαρχείο και 
διαχειρίζεται τις υποθέσεις του. Ειδικότερα: 

α) Καθορίζει τον τρόπο και τον αριθμό εκθέσεως των 
κειμηλίων. 

β) Μεριμνά για την ασφάλεια των πόσης φύσεως αντι¬ 
κειμένων. 

γ) Παρακολουθεί την από επιστημονικής και διοικητι¬ 
κής απόψεως καλή λειτουργία του σε συνεργασία κατά 
περίπτωση με ειδικούς επιστήμονες. 

δ) Καθορίζει τις ημέρες και τις ώρες επισκέψεως του 
Κειμηλιαρχείου, την οργάνωση των εκθέσεων, τον τρό¬ 
πο προσελεύσεως και εισόδου των ενδιαφερομένων 
προσώπων και λαμβάνει πάντοτε τα κατάλληλα μέτρα 
για την διασφάλιση των εκθεμάτων και την βέλτιστη 
λειτουργία του Κειμηλιαρχείου. 

ε) Το Δ.Σ μπορεί να εκδίδει οδηγίες - πληροφορίες 
για τους επισκέπτες του Κειμηλιαρχείου. 

στ) Κάθε επισκέπτης του Κειμηλιαρχείου οφείλει πλή¬ 
ρη σεβασμό και συμμόρφωση χωρίς αντιρρήσεις προς 
τις οδηγίες και τις συστάσεις του Δ.Σ. 

Άρθρο 6 

Δεν επιτρέπεται γενικώς η έξοδος από το Κειμηλι- 
αρχείο οποιουδήποτε κειμηλίου ή άλλου αντικειμένου. 
Επιτρέπεται κατ’ εξαίρεση τέτοια έξοδος σε ειδικές πε¬ 
ριπτώσεις μετά από πρόταση του Προέδρου και μόνον 
και αιτιολογημένη ομόφωνη απόφαση του Διοικητικού 
Συμβουλίου προκειμένου να προκύψει ιδιαίτερη πνευ¬ 
ματική ωφέλεια. Η έξοδος του κειμηλίου είναι δυνατή 
για αυστηρά προκαθορισμένο χρονικό διάστημα και 
πάντοτε με τις απαραίτητες εξασφαλίσεις και εγγυή¬ 
σεις επιστροφής του άθικτου και ακέραιου. 

Άρθρο 7 

1. Το προσωπικό του Ιδρύματος, το οποίο εποπτεύεται 
από το Διοικητικό Συμβούλιο, διακρίνεται σε εθελοντικό 
και έμμισθο. Στο εθελοντικό προσωπικό συγκαταλέγο¬ 
νται πρόσωπα που προσφέρουν δωρεάν τις υπηρεσίες 
τους στο Ίδρυμα, ενώ στο έμμισθο πρόσωπα που προ¬ 
σλαμβάνονται με πρόταση του Δ.Σ. από το Νομικό Πρό¬ 
σωπο της οικείας Μητροπόλεως, εφόσον το εθελοντικό 
προσωπικό δεν επαρκεί για την κάλυψη των αναγκών 
λειτουργίας του Ιδρύματος, σύμφωνα με τις διατάξεις 
της κειμένης νομοθεσίας. 

2. Η ιδιότητα του μέλους του Διοικητικού Συμβουλίου 
δεν είναι ασυμβίβαστη με την κατοχή θέσης προσωπι¬ 
κού του Ιδρύματος. 

Άρθρο 8 

Το Ίδρυμα έχει αυτοτελή διαχείριση και τηρεί με τη 
μέριμνα του Γραμματέα και του Ταμία του Διοικητι¬ 
κού Συμβουλίου τα Γ ενικά Διαχειριστικά αυτού Βιβλία, 
αριθμημένα και θεωρημένα για κάθε νόμιμη χρήση από 
την Ιερά Μητρόπολη Εδέσσης, Πέλλης και Αλμωπίας, 
δηλαδή: 

α) Βιβλίο Πρωτοκόλλου Εισερχομένων και Εξερχομέ- 
νων εγγράφων. 

β) Βιβλίο Καταγραφής Εισερχομένων και Εξερχομένων 
Κειμηλίων και Εκθεμάτων. 

γ) Βιβλίο Ταμείου και διπλότυπα Γραμμάτια Εισπράξε- 
ως και Εντάλματα Πληρωμής, τα οποία είναι εκτελεστέα 
εφόσον φέρουν την υπογραφή του Προέδρου και του 
Ταμία του Ιδρύματος. 

δ) Βιβλίο Κτηματολογίου, στο οποίο καταγράφονται 
όλα τα ακίνητα περιουσιακά στοιχεία που διαθέτει το 
Ίδρυμα. 


ε) Βιβλίο Υλικού, στο οποίο καταγράφονται όλα τα 
κινητά περιουσιακά στοιχεία που διαθέτει το Ίδρυμα. 

Άρθρο 9 

Πόροι του Εκκλησιαστικού Κειμηλιαρχείου, 
περιουσία και διαχείρισή τους 

1. Πόροι του Εκκλησιαστικού Κειμηλιαρχείου είναι: 

α) Οι εκάστοτε επιχορηγήσεις της Ιερός Μητροπόλε¬ 
ως Εδέσσης, Πέλλης και Αλμωπίας καθώς και οι υπέρ 
αυτού εισφορές των Ιερών Ναών και των Ιερών Μονών 
της Μητροπόλεως. 

β) Έσοδα από την αξιοποίηση των πάσης φύσεως 
περιουσιακών στοιχείων που θα διατεθούν σε χρήση 
του Ιδρύματος. 

γ) Έσοδα από την αξιοποίηση Εθνικών, Ευρωπαϊκών 
και Διεθνών Προγραμμάτων. 

δ) Έσοδα από την πραγματοποίηση διαφόρων εκδη¬ 
λώσεων του Ιδρύματος, λαχειοφόρων αγορών, εράνων 
νόμιμα διενεργουμένων κ.α. 

ε) Δωρεές, κληρονιμιές και κληροδοσίες κινητών και 
ακινήτων περιουσιακών στοιχείων φυσικών η νομικών 
προσώπων καταλειπόμενες υπέρ αυτού και περιερχό- 
μενες κατά πλήρη κυριότητα στο νομικό πρόσωπο της 
οικείας Ιεράς Μητροπόλεως. 

στ) Εισφορές φίλων του Ιδρύματος. 

ζ) Κρατικές επιχορηγήσεις, επιχορηγήσεις της Ευρω¬ 
παϊκής Ένωσης, επιχορηγήσεις της Νομαρχιακής και 
Τοπικής Αυτοδικοίκησης, επιχορηγήσεις Οργανισμών 
και άλλων Νομικών Προσώπων Δημοσίου ή Ιδιωτικού 
Δικαίου, φυσικών προσώπων και κάθε άλλη νόμιμη επι¬ 
χορήγηση. 

η) Το προϊόν δισκοφοριών κατόπιν αποφάσεως της 
Ιεράς Μητροπόλεως. 

θ) Εισπράξεις από κάθε είδους δραστηριότητα του 
Κειμηλιαρχείου (πωλήσεις βιβλίων, καρτών, διαφανειών 
κ.λπ.) ή εκδηλώσεις που διοργανώνονται από αυτό. 

ι) Οι τόκοι από καταθέσεις σε Τράπεζες ή άλλους 
πιστωτικούς οργανισμούς. 

ια) Κάθε άλλη πρόσοδος που προέρχεται από δρα¬ 
στηριότητες του Ιδρύματος και κάθε νόμιμη πηγή πέραν 
των προαναφερθέντων και που δεν απάδει του εκκλη¬ 
σιαστικού χαρακτήρα του. 

2. Οι παραπάνω πόροι του Ιδρύματος διατίθενται κα¬ 
τόπιν αποφάσεως του Διοικητικού Συμβουλίου για την 
αγορά του απαραίτητου εξοπλισμού, την πραγματο¬ 
ποίηση δραστηριοτήτων και εργασιών σύμφωνα με την 
πρόβλεψη του άρθρου 2 του παρόντος Κανονισμού, για 
τις πάσης φύσεως λειτουργικές δαπάνες (π.χ. συντηρή- 
σεως, βελτιώσεως αιθουσών, εξωραϊσμού, κατασκευής 
επίπλων και προθηκών, μηνιαίων παγίων λογαριασμών 
φωτισμού, τηλεφώνου, υδρεύσεως και θέρμανσης), για 
λοιπές δαπάνες που προβλέπονται από τον εγκεκριμένο 
προϋπολογισμό και δαπάνες μισθοδοσίας ή αποζημιώ- 
σεως του προσωπικού. 

3. Τα έσοδα και έξοδα του Ιδρύματος προσδιορίζονται 
από τον προϋπολογισμό εσόδων και εξόδων κατά το 
οικονομικό έτος, το οποίο αρχίζει την 1η Ιανουάριου 
κάθε έτους και τελειώνει την 31η Δεκεμβρίου του ίδιου 
έτους. 

Άρθρο 10 

Το Ίδρυμα έχει δική του σφραγίδα με δύο επάλληλους 
κύκλους, στην οποία αναγράφονται, στον εξωτερικό 
κύκλο οι λέξεις «ΙΕΡΑ ΜΗΤΡΟΠΟΛΙΣ ΕΔΕΣΣΗΣ ΠΕΛΛΗΣ 
ΚΑΙ ΑΛΜΩΠΙΑΣ» και στον εσωτερικό «ΕΚΚΛΗΣΙΑΣΤΙΚΟ 
ΚΕΙΜΗΛΙΑΡΧΕΙΟ». Στο κέντρο φέρει τον λογότυπο της 
Μητροπόλεως. 

Αρθρο 11 

1. Τα ιερά κειμήλια (εικόνες, σκεύη, άμφια, χειρόγραφα 
κ.λπ.), τα οποία παραχωρήθηκαν από Ιερές Μονές, I. 
Ναούς και ιδιώτες προς το Εκκλησιαστικό Κειμηλιαρ- 
χείο για έκθεση και φύλαξη, δεν επιστρέφονται για 
κανέναν λόγο στους παραχωρήσαντες. Σε περίπτωση 
διαλύσεως του Ιδρύματος η χρήση των πόσης φύσεως 
περιουσιακών στοιχείων που είχαν παραχωρηθεί στο 
Ίδρυμα επανέρχεται αυτοδικαίως στο νομικό πρόσωπο 
της οικείας Ιερός Μητροπόλεως, στην πλήρη κυριότητα 
της οποίας ανήκουν. 

2. ΤοΊδρυμα διαλύεται με απόφαση της Δ.Ι.Σ. εγκεκρι¬ 
μένη από την Ι.Σ.Ι. επί της σχετικής προτάσεως - απο- 
φάσεως τούο οικείου Μητροπολίτου, όταν αυτό δεν 
εκπληρώνει τους σκοπούς του και καθίσταται ανέφικτη 
η λειτουργία του. 

Άρθρο 12 

Μετά τη δημοσίευση του Κανονισμού διορίζονται 
τα μέλη του Δ.Σ. σύμφωνα με τις διατάξεις του πα¬ 
ρόντος. 

Άρθρο 13 

Για κάθε θέμα που δεν προβλέπεται στον παρόντα 
Κανονισμό επιλαμβάνεται ο οικείος Μητροπολίτης. 

Άρθρο 14 

1. Ο παρών Κανονισμός ισχύει από την δημοσίευσή 
του στο επίσημο Δελτίο της Εκκλησίας της Ελλάδος 
«ΕΚΚΑΗΣΙΑ» και την Εφημερίδα της Κυβερνήσεως. 

2. Ο Κανονισμός τροποποιείται με απόφαση της Δ.Ι.Σ. 
εγκεκριμένη από την Ι.Σ.Ι. επί της σχετικής προτάσεως - 
αποφάσεως του οικείου Μητροπολίτου, μετά από αίτη¬ 
ση του Διοικητικού Συμβουλίου. 

3. Οι αποφάσεις της Δ.Ι.Σ. και της Ι.Σ.Ι. που αφορούν 
στην τροποποίηση του Κανονισμού ή στη διάλυση του 
Ιδρύματος, ισχύουν από τη δημοσίευσή τους στην Εφη¬ 
μερίδα της Κυβερνήσεως και το περιοδικό «ΕΚΚΑΗΣΙΑ». 

Αρθρο 15 

Από τις διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού 
προσώπου της Ιερός Μητροπόλεως Εδέσσης, Πέλλης 
και Αλμωπίας, το ύψος της οποίας δεν μπορεί να προσ¬ 
διοριστεί. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως 

Αθήνα, 12 Μα'ΐου 2010 
Ο Πρόεδρος 

ή Ο Αθηνών ΙΕΡΩΝΥΜΟΣ 

-♦- 

( 2 ) 

ΚΑΝΟΝΙΣΜΟΣ ΥΠ’ ΑΡΙΘΜ. 205/2010 
Περί καταργήσεως του ανακηρυχθέντος Ιερού Προσκυ¬ 
νήματος «ΑΓΙΟΥ ΓΕΩΡΓΙΟΥ ΜΗΛΑΝΤΑ ΔΑΜΑΝΔΡΙΟΥ 
ΤΗΣ ΙΕΡΑΣ ΜΗΤΡΟΠΟΛΕΩΣ ΜΥΤΙΛΗΝΗΣ, ΕΡΕΣΣΟΥ 
ΚΑΙ ΠΛΩΜΑΡΙΟΥ» και του υπ’ αριθμ. 31/1985 Κανο¬ 
νισμού της Ιερός Συνόδου της Ιεραρχίας της Εκ¬ 
κλησίας της Ελλάδος, περί διοικήσεως και διαχειρί- 
σεως αυτού». 

ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις του άρθρου 59 του Ν. 590/1977 «Περί του 
Καταστατικού Χάρτου της Εκκλησίας της Ελλάδος». 


2. Τας διατάξεις του υπ’ αριθμ. 31/1985 Κανονισμού 
της Ιεραρχίας της Εκκλησίας της Ελλάδος: «Περί δι- 
οικήσεως και διαχειρίσεως του Ιερού Προσκυνήματος 
«ΑΓΙΟΥ ΓΕΩΡΓΙΟΥ ΜΗΛΑΝΤΑ ΔΑΜΑΝΔΡΙΟΥ» της Ιερός 
Μητροπόλεως Μυτιλήνης, Ερεσσού και Πλωμαρίου» 
(Φ.Ε.Κ. 144/Β73.4.1986). 

3. Την υπ’ αριθμ. 1/2010 Πράξιν της Διοικούσης Επιτρο¬ 
πής του ως άνω Ιερού Προσκυνήματος. 

4. Την υπ’ αριθμ. 2/2010 Πράξιν περί συμφώνου γνώμης 
της Μοναστηριακής Επιτροπής Παναγίας Δαμανδρίου 
δια την υπαγωγήν του Ναΐσκου του Αγίου Γεωργίου εις 
την Ιερόν Μονήν. 

5. Την υπ’ αριθμ. 8/2010 Πράξιν του Μητροπολιτικού 
Συμβουλίου της Ιερός Μητροπόλεως Μυτιλήνης, Ερεσ¬ 
σού και Πλωμαρίου. 

6. Την από 20/2/2010 Απόφασιν και την υπ’ αριθμ. 
219/9.3.2010 Πρότασιν του Σεβασμιωτάτου Μητροπολί¬ 
του Μυτιλήνης, Ερεσσού και Πλωμαρίου Ιακώβου. 

7. Την από 16.6.2010 Εγκριτικήν Απόφασιν της Δ.Ι.Σ. 

8. Την από 23.6.2010 Απόφασιν Αυτής, ψηφίζει: 

Τον υπ’ αριθμ. 205/2010 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 205/2010 

«Περί καταργήσεως του ανακηρυχθέντος Ιερού 
Προσκυνήματος «ΑΓΙΟΥ ΓΕΩΡΓΙΟΥ ΜΗΛΑΝΤΑ 
ΔΑΜΑΝΔΡΙΟΥ ΤΗΣ ΙΕΡΑΣ ΜΗΤΡΟΠΟΛΕΩΣ 
ΜΥΤΙΛΗΝΗΣ, ΕΡΕΣΣΟΥ ΚΑΙ ΠΛΩΜΑΡΙΟΥ» και του 
υπ’ αριθμ. 31/1985 Κανονισμού της Ιερός Συνόδου 
της Ιεραρχίας της Εκκλησίας της Ελλάδος, περί 
διοικήσεως και διαχειρίσεως αυτού». 

Αρθρον1 

Το διά της από 19.11.1985 Αποφάσεως της Ιερός Συνό¬ 
δου της Ιεραρχίας της Εκκλησίας της Ελλάδος ανακη- 
ρυχθέν Ιερόν Προσκήνυμα «ΑΓΙΟΥ ΓΕΩΡΓΙΟΥ ΜΗΛΑΝΤΑ 
ΔΑΜΑΝΔΡΙΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΜΥΤΙΛΗΝΗΣ, 
ΕΡΕΣΣΟΥ ΚΑΙ ΠΛΩΜΑΡΙΟΥ» και ο ψηφισθείς υπ’ Αυτής 
υπ’ αριθμ. 31/1985 Κανονισμός (Φ.Ε.Κ. 144/Β73.4.1986) περί 
διοικήσεως και διαχειρίσεως αυτού καταργείται. 

Αρθρον 2 

Ο Ιερός ναός του Αγίου Γεωργίου Μηλαντά Δαμαν¬ 
δρίου, υπαγόμενος ως Μετόχιον της Ιερός Μονής Πα¬ 
ναγίας Δαμανδρίου, εως της ανακηρύξεως αυτού ως 
Προσκυνηματικού, από της δημοσιεύσεως του παρόντος 
Κανονισμού περιέρχεται μεθ’ απάντων των ανηκόντων 
εις τούτον εις την Ιερόν Μονήν Παναγίας Δαμανδρίου, 
ως Μετόχιον αυτής. 

Αρθρον 3 

Ο παρόν Κανονισμός ισχύει από της δημοσιεύσεως αυ¬ 
τού εις το επίσημον Δελτίον της Εκκλησίας της Ελλάδος 
«ΕΚΚΛΗΣΙΑ» και την Εφημερίδα της Κυβερνήσεως. 

Αρθρον 4 

Από τας διατάξεις του παρόντος Κανονισμού δεν προ- 
καλείται δαπάνη εις βάρος του Προϋπολογισμού του 
Νομικού Προσώπου της Ιερός Μητροπόλεως Μυτιλήνης, 
Ερεσσού και Πλωμαρίου. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως 

Αθήνα, 23 Ιουνίου 2010 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

